29.9.2023
DA
Den Europæiske Unions Tidende
C 349/23
3.4.
Tiltag til fremme af et vandeffektivt forbrug må angå hele vandkredsløbet og omfatte både kvalitative og kvantitative aspekter.
De bør ikke kun være rettet mod indvinding/forbrug af drikkevand, men også omfatte fordelene ved cirkulært vandforbrug (genbrug af vand) og udvikle en forståelse af, at vand også indgår i de produkter og tjenester, der forbruges.
Det vil hjælpe de private husholdninger med bedre at forstå, hvordan deres forbrugsvalg indvirker på kvaliteten og kvantiteten af vandressourcerne i deres region, land og i verden som helhed.
Det vil også hjælpe borgerne med at udvikle en kultur, hvor de er bevidste om alle aspekter af deres individuelle vandforbrugsmønstre — både i og uden for hjemmet — og være opmærksomme på, hvordan deres vandforbrug kan gøres effektivt.
Civilsamfundsorganisationerne har afgørende betydning for at hjælpe dem med at vælge og gennemføre strategier for at gøre deres forbrug mere hensigtsmæssigt og effektivt. 3.5.
Vandeffektivt forbrug er en nødvendighed i alle dele af Europa, men det har mere presserende karakter i områder, hvor der er vandknaphed eller hyppigere tørkehændelser.
Vandforsyningssystemets effektivitet bør indgå i den overordnede strategi med henblik på at sikre en holistisk tilgang.
Der bør også findes mulige løsninger i vandleverandørernes mere fremadrettede strategier, herunder gennem risikovurderinger og risikostyring af forsyningssystemerne, lækagestyring, alternative vandkilder osv. 3.6.
Selv om der ifølge teorien bør anvendes en lang række andre indikatorparametre (vand er et meget velegnet område til dette), bør man holde sig for øje, at ikke blot søgning efter yderligere data, men også validering og formidling af disse data indebærer et betydeligt arbejde.
Disse yderligere aktiviteter henhører under de europæiske centrale strukturer, men også under medlemsstaterne og deres respektive agenturer eller driftsselskaber, der søger efter og producerer sådanne data.
Det er ikke altid tilfældet, at musikkvaliteten nødvendigvis bliver bedre, hvis der tilføjes en ekstra violin i et allerede stort orkester.
I stedet for at tilføje nye indikatorer er det derfor bedre at udnytte de eksisterende indikatorer bedst muligt.
Bruxelles den 12. juli 2023.
Oliver RÖPKE Formand for Det Europæiske Økonomiske og Sociale Udvalg